Albert Anton Willi (1872-1954)

Albert Anton Willi da Domat, numnà "Nate", vala sco in dals impurtants entagliaders da mascras en lain en Svizra. Sias ovras èn per part era en possess da museums. A chaschun da la Scuntrada a Domat è vegnida organisada in'exposiziun da novas scuvertas da mascras da Nate, anc mai preschentadas publicamain a Domat. Il catalog tar l'exposiziun, redigì dad Armon Fontana ed edì da la Societad per la perscrutaziun da la cultura grischuna e da la Lia rumantscha, cuntegna sin 56 paginas en rumantsch e tudestg descripziuns da l'ovra e fotos da las 111 mascras exponidas.

[Pagina rumantscha]